laion/Wikipedia-Exotic huggingface dataset:
Deep in the Motherlode

„Deep in the Motherlode“ — ინგლისური პროგრესული როკ-ჯგუფ ჯენესისის სიმღერა. მისი ტექსტისა და მუსიკის ავტორია მაიკ რეზერფორდი. სიმღერა გამოიცა ჯგუფის 1978 წლის ალბომზე ...And Then There Were Three.... სიმღერაში მოთხრობილია გამოგონილი ისტორია - მამაკაცის შესახებ, რომელიც ნევადაში ოქროს ციებ-ცხელების პერიოდში მოგზაურობს და იმაზე, თუ როგორ სთხოვს ოჯახი რაც შეიძლება მეტი ოქროს მოპოვებას. ფრაზა „Go West young man“ (ინგლ. დასავლეთისაკენ, ახალგაზრდავ) არის ჰორეს გრილის ცნობილი ფრაზის შეცვლილი ვერსია. 1865 წლის 13 ივლისს მან თავის სარედაქტორო სვეტში, გაზეთში, დაწერა: „დასავლეთისაკენ, ახალგაზრდავ, დასავლეთისაკენ იარე და ქვეყანასთან ერთად გაიზარდე“. ჯენესისი სიმღერას ასრულებდა 1978 წლის ტურნეს მსვლელობისას, ისევე, როგორც 1980 წელს, თუმცა მას შემდეგ სიმღერა კონცერტებზე არ შესრულებულა. იაპონიასა და ჩრდილოეთ ამერიკაში ნომერი გამოიცა სინგლის სახით, მაგრამ გარეკანზე ეწერა „Go West Young Man“, ვინაიდან ეს სტრიქონი მეორდება სიმღერის მსვლელობისას. ინფორმაცია სინგლზე ↑ Strong, Martin Charles (1995) The Great Rock Discography. Canongate Press, გვ. 322. ISBN 9780862415419.
ჰავაის შტატი

ჰავაი (Hawaii, Hw) — შტატი აშშ-ში, მდებარეობს წყნარი ოკეანის რეგიონში. კუნძულები 1778 წელს აღმოაჩინა ჯეიმზ კუკმა. ცნობილი იყო სენდვიჩის კუნძულების სახელით. 1843 წელს — ფრანკო-ბრიტანული კონვენციით გარანტირებული იყო მისი დამოუკიდებლობა კამეჰამეჰას დინასტიის მმართველობით. მეფეები: კამეჰამეჰა IV (1863 წლამდე); კამეჰამეჰა V (1872 წლამდე); უილიამ ლუნალილო (1874 წლამდე); დევიდ კალაკაუა (1891 წლამდე); დედოფალი ლილიუოკალანი (1893 წლამდე). 1887 წელს — მიიღეს კონსტიტუცია. 1894 წელს — გამოცხადდა რესპუბლიკა. 1898 წელს — მიუერთდა აშშ-ს. 1900 წელს — ტერიტორია. 1959 წელს — გახდა აშშ-ის 50-ე შტატი. ფართობი — 16,6 ათასი კმ² (20 კუნძული). მოსახლეობა — 1,360 ათასი (ევროპელი 34 %, იაპონელი 25 %, ფილიპინელი 14 %, ჰავაელი 12 %, ჩინელი 6 %). ქალაქის მოსახლეობა — 86,5 %. ქალაქები — ჰონოლულუ (დედაქალაქი), 423 ათასი კოოფაუპოკო, 109 ათასი. თავისებურებები — ჰავაი წარმოადგენს 20 ვულკანური კუნძულის ჯაჭვს. უდიდესი მოქმედი ვულკანი მაუნა-კეა (4201 მ) და მთა მაუნა-ლოა (4170 მ). ქართული საბჭოთა ენციკლოპედია, ტ. 11, თბ., 1987. — გვ. 587.
სერბეთის პირველი აჯანყება

სერბეთის პირველი აჯანყება — სერბი ხალხის ეროვნულ-განმათავისუფლებელი და ანტიფეოდალური აჯანყება ოსმალეთის ბატონობის წინააღმდეგ. მთავარი მამოძრავებელი ძალა იყო გლეხობა, ხელმძღვანელი — სოფლის ახლადშექმნილი ბურჟუაზია. აჯანყების მიზეზი იყო იანიჩარების თარეში და მათ მიერ გლეხობის შევიწროება. ბელგრადის საფაშოში იფეთქა შეიარაღებულმა აჯანყებამ გეორგე კარაგეორგიევიჩის მეთაურობით. აჯანყების მსვლელობაში ოსმალ ფეოდალთა მიწები გადაეცა სერბ გლეხებს, აჯანყებამ საფუძველი ჩაუყარა სერბეთის სამეფოს ჩამოყალიბებას. აჯანყებულებს ეხმარებოდა რუსეთი, რომლის მოთხოვნით 1812 წლის ბუქარესტის საზავო ხელშეკრულებას დაემატა მუხლი სერბეთისათვის თვითმმართველობის მინიჭების შესახებ. მიუხედავად ამისა, 1813 წელს ოსმალეთი თავს დაესხა სერბეთს და იქ სულთნის ძალაუფლება აღადგინა. სერბეთის მეორე აჯანყება ქართული საბჭოთა ენციკლოპედია, ტ. 9, თბ., 1985. — გვ. 295.
სერბეთის მეორე აჯანყება

სერბეთის მეორე აჯანყება — სახალხო აჯანყება სერბეთში ოსმალთა ბატონობის წინააღმდეგ. ფაქტობრივად სერბეთის პირველი აჯანყების გაგრძელება იყო. დაიწყო 11 აპრილს ბელგრადის საფაშოში. 7 მაისს აჯანყებულებმა პირველი გამარჯვება მოიპვეს ოსმალებზე ლიუბიჩის მთასთან, ქალაქ ჩაჩაკთან; 17 მაისს გაათავისუფლეს ქალაქი პალეჟი (ახლანდ. ობრენოვაცი) და დაუკავშირდნენ ავსტრიელ სერბებს, რომლებიც მათ იარაღითა და საჭურვლით ეხმარებოდნენ. 3 ივლისს აჯანყებულებმა აიღეს პოჟარევაცი. ოსმალებმა მათ წინააღმდეგ ორი არმია გამოიყვანეს — ერთი ბოსნიიდან, მეორე რუმელიიდან. აჯანყებულების ბელადი მილოშ ობრენოვიჩი იძულებული გახდა მოლაპარაკება დაეწყო ოსმალეთის არმიის მთავარსარდალთან. 1815 წლის 10 ოქტომბერს რუსული დიპლომატიის მხარდაჭერით მილოშ ობრენოვიჩმა და რუმელიის ვალიმ მარშალი ალი-ფაშამ ზეპირი შეთანხმება დადეს. ამ შეთანხმებით განისაზღვრა გადასახადების ოდენობა, დაარსდა სერბეთის ეროვნული კანცელარია — უმაღლესი ადმინისტრაციული და სასამართლო ორგანო სერბებისათვის. მილოშ ობრენოვიჩი სერბიის უმაღლესი კნეზი გახდა. მიუხედავად იმისა, რომ სერბეთის მეორე აჯანყებამ მხოლოდ ნაწილობრივ წარმატებას მიაღწია, მან სათავე დაუდო საშინაო ავტონომიისათვის ბრძოლას, რომელიც XIX საუკუნის 30-იანი წლებში სერბეთის სამთავროს დაარსებით დამთავრდა. სერბეთის პირველი აჯანყება ქართული საბჭოთა ენციკლოპედია, ტ. 9, თბ., 1985. — გვ. 295.
მავერანაჰრი

მავერანაჰრი — (არაბ. ما وراء النهر‎‎ Ma Wara' un-Nahr, სიტყვასიტყვით — „მდინარეთშორისი“). ცნობილია აგრეთვე, სახელწოდებით ტრანსოქსიანა (ლათ. Transoxiana) და ფარარუდი (სპარს. فرارود‎ Farārud) – ისტორიული ოლქი ცენტრალურ აზიაში, სამარყანდ-ბუხარის რეგიონში, ამუდარიისა და სირდარიის შუამდინარეთში. სახელწოდება „მავერანაჰრი“ წარმოიშვა არაბული დაპყრობების დროს VII–VIII საუკუნეებში და თავდაპირველად აღნიშნავდა ამუდარიის მარჯვენა სანაპიროზე მდებარე ოლქებს. მავერანაჰრი აღნიშნავს "სანაპიროს", "მდინარის ნაპირს". მოგვიანებით ეს ტერმინი გადაიქცა ამუდარიასა და სირდარიას შორის მდებარე მთელი რეგიონის სახელწოდებად. მთლიანობაში იგი მოიცავს სოგდიანას და მასში არ შედის ფერღანის ოლქი და პამირი. მავერანაჰრის ტერიტორიაზე განლაგებულია თანამედროვე უზბეკეთის დიდი ნაწილი, ტაჯიკეთისა და ყირგიზეთის დასავლეთი მხარეები, თურქმენეთის აღმოსავლეთი და ყაზახეთის სამხრეთი რეგიონები. ასევე აქ მდებარეობს უძველესი და უდიდესი ქალაქები — სამარყანდი, ბუხარა, ხუჯანდი, ხივა, თურქესტანი და სხვ. ცენტრალური აზიის ისტორია ცენტრალური აზიის ისტორია დაარქივებული 2013-05-07 საიტზე Wayback Machine. თემურიდების იმპერია დაარქივებული 2009-08-16 საიტზე Wayback Machine.
გვარიშვილები

გვარიშვილი — ქართული გვარი. გვარიშვილების ისტორია დაკავშირებულია დადეშქელიანებთან, ხალვაშებთან, თურქეთის გენერალ გვარელუდისთან და ასე შემდეგ. პირველად ჩაქვში, 1644 წელს მოიხსენიება პაატა დადეშქელიანი. საქართველოში 328 გვარიშვილი ცხოვრობს, 160 კაცი და 168 ქალი. ბათუმში 157, ქობულეთში 96, ქედაში 18, თბილისში 10. ქართული გვარები. გვარიშვილი დაარქივებული 2015-06-06 საიტზე Wayback Machine. იუსტიციის სახლის მონაცემები დაარქივებული 2013-03-02 საიტზე Wayback Machine.
გაიღიმეთ

გაიღიმეთ (Keep Smiling) — 2012 წლის ქართული ტრაგიკომედიური ფილმი. ფილმის პრემიერა ვენეციის 69-ე კინოფესტივალზე შედგა. ფილმი აგრეთვე თბილისის საერთაშორისო კინოფესტივალზე იყო ნაჩვენები. ფილმი საქართველომ წარადგინა ოსკარის 85-ე დაჯილდოებაზე საუკეთესო უცხოენოვანი ფილმის კატეგორიაში, თუმცა ის ვერ მოხვდა კანდიდატთა სიაში. ყურადღება!  ქვემოთ მოყვანილია სიუჟეტის და/ან დასასრულის დეტალები. 10 ქალი მონაწილეობს დედათა სილამაზის კონკურსში, რომლის მთავარი პრიზი ბინა და 25 ათასი დოლარია. შვიდი მათგანი ღარიბია და მათთვის კონკურსი სასიცოცხლო მნიშვნელობისაა. ერთ-ერთი კონკურსანტი კი პარლამენტის დეპუტატის მეუღლეა, რომელსაც კონკურსში გამარჯვებისთვის გარეგნობაც უწყობს ხელს. ია სუხიტაშვილი - გვანცა გია როინიშვილი - ოთარი ოლიკო ბაბლუანი - ელენე ნანა შონია - ინგა თამარ ბუხნიკიშვილი - ირინა თამარ ბზიავა - ანკა მაკა ჩიჩუა - თამუნა შორენა ბეგაშვილი - ბაია ია ნინიძე - ლიზის დედა თორნიკე ბზიავა - დიმა დავით ქაცარავა - პარლამენტარი „Keep Smiling“ — კინოფილმების ინტერნეტ-მონაცემთა ბაზა (ინგლისური) „გაიღიმეთ“ [დაარქივებული] — ეროვნული ფილმოგრაფია გაიღიმეთ - რუსუდან ჭყონიას ფილმი კინოთეატრებში[მკვდარი ბმული] რადიო „ფორტუნა“ ↑ ნიკ, ჰოლდსუორთი (25 September 2012). „Georgia 'Smiling' for Oscar“. Variety. Reed Business Information. ციტირების თარიღი: 1 მარტი 2013.
მოზამბიკის პროვინციები

მოზამბიკი იყოფა 11 პროვინციად. სახელმწიფოს დედაქალაქი — მაპუტუ (1200 ათასი ადამ.). დიდი ქალაქები: მატოლა (675 422 ადამ.), ბეირა (412 588 ადამ.), ნამპულა (230 000 ადამ.), ინიამბანე (150 000 ადამ.), ტეტე (100 000 ადამ.). მთავარი პორტები: ბეირა, ნაკალა, კელიმანე.
ოქროფურცელი

ოქროფურცელი, ფურცლოვანი ოქრო — ოქროს მაღალი შემცველობის ლეგირებული ლითონის თხელი ფირფიტა, კილიტა, ფურცელი. გამოიყენება ოქროსაგან განსხვავებული ზედაპირის მქონე მასალისათვის ნამდვილი ოქროს შესახედაობის მისაცემად, მოსაოქროვებლად. დღეს ოქროფურცელი ფართოდ გამოიყენება ნახატის ჩარჩოების, ფიგურების, ავეჯის, არქიტექტურული ელემენტების მოსაოქროვებლად, აგრეთვე ხატწერაში. ძველად იყენებდნენ მდიდრულად შემკული ხელნაწერი წიგნის გასაფორმებლად. ოქროფურცელი ფართოდ იყო გავრცელებული ქართულ სამწიგნობრო ხელოვნებაშიც. გამოიყენებოდა მინიატიურებისა და თავსამკაულების ფონის შესაქმნელად. საქართველოში ფურცლოვანი ოქროს დასამზადებლად ძვირფასი მეტალის მცირე ზომის, წინასწარ გაბრტყელებულ ნაწილებს აწყობდნენ კარგად დამუშავებული, გლუვი ზედაპირის მქონე, თანაბარი ზომის ეტრატის ნაჭრებს შორის, ათავსებდნენ ბრტყელ ქვაზე და შემდეგ სპეციალური ფართო თავიანი ტყვიის ჩაქუჩით ბეგვავდნენ უთხელესი ფურცლების მიღებამდე. ოქროფურცლის აღსანიშნავად ძველ ქართულ წყაროებში პარალელურად გამოიყენება ტერმინი „პეტალო“, „ოქროპეტალო“. ოქრომელანი ენციკლოპედია „ქართული ხელნაწერი“, ოქროფურცელი დაარქივებული 2016-03-04 საიტზე Wayback Machine. ნ. ჩუბინაშვილი, ქართული ლექსიკონი რუსული თარგმანითურთ, თბ., 1961. აკ. შანიძე, ოქროფორტლთა (მხატვრობაში ხმარებული ერთი შერყვნილი ტერმინის გამართვისათვის), საბჭოთა ხელოვნება, #8, 1970. ვახტანგ VI, წიგნი ზეთების შეზავებისა და ქიმიისა ქმნის, თბ., 1981. დ. გოგაშვილი, ქართულ ხელნაწერ წიგნში გამოყენებული ოქრო (დამზადების წესი, ტერმინოლოგია), საქართველოს სიძველენი XI, თბ., 2007. Манускрипт Теофила, Записки о разных искусствах, М., 1962, вып. 7. А. Ю. Казиев Художественно-технические материалы и терминология средневековой книжной живописи, калиграфии и переплетного искусства, Баку – 1966. Н. Д. Ягело, Полный Персидско – Аравско – Русский словаръ, Ташкент, 1910. Турецко-русский словарь, под редакцией В. А. Гордлевского, М., 1945.
ოჯახი

ოჯახი — ქორწინების თუ ნათესაობის საფუძველზე შექმნილი მცირე სოციალური ჯგუფი, რომლის წევრები დაკავშირებული არიან ერთმანეთთან ყოფა-ცხოვრების ერთიანობით, ურთიერთმხარდაჭერით და მორალური პასუხისმგებლობით. ოჯახის სოციალურ აუცილებლობას განაპირობებს საზოგადოების ფიზიკური და სულიერი განახლების მოთხოვნილება. ამ სოციალური ერთეულის ბიოლოგიურ საწყისს ქორწინება და შობადობა წარმოადგენს. ოჯახი საზოგადოების სპეციფიკური ქვესისტემაა, რომელიც ურთიერთგანმსაზღვრელ კავშირშია საზოგადოების სხვა ქვესისტემებთან (თუმცა გარკვეული დამოუკიდებლობითაც ხასიათდება); მას აქვს განვითარების ფაზები და ოჯახის წევრთა გარკვეული სტრუქტურა. ოჯახის საზოგადოებრივი მნიშვნელობა გამომდინარეობს მისი მრავალფეროვანი ფუნქციებიდან, რომლებიც მთელი საზოგადოებისა თუ პიროვნების მოთხოვნილებების განვითარების კვალდაკვალ იცვლება. ერთი რიგის ფუნქციები თითქმის მუდმივად ინარჩუნებენ ძირითადობას, მეორენი, სხვადასხვა კულტურულ-ისტორიულ თუ სოციალურ-ეკონომიკური წყობის პირობებში, სხვადასხვა ძალით მოქმედებენ ან ქრებიან. მესამენი კი თანდათან მზარდ საზოგადოების მნიშნელობას იძენენ. ოჯახი აღმოცენდა პირველყოფილ საზოგადოებაში (შუა პალეოლითი) ქორწინების, როგორც სოციალური ინსტიტუტის, წარმოშობის კვალდაკვალ. ქორწინებისა და ოჯახის, როგორც სოციალური მოვლენის, პირველი ფორმა იყო წყვილადი ოჯახი (ერთი წყვილის არა მარტო სქესობრივი, არამედ სოციალურ-ეკონომიკური კავშირი, რომელმაც შეცვალა მანამდე არსებული ჯგუფობრივი სქესობრივი ურთიერთობა). მაგრამ წყვილადი ოჯახი, მტკიცე არ იყო და ადვილად იშლებოდა. ამას განაპირობებდა ის ფაქტი, რომ ოჯახის განვითარების ამ საფეხურზე ადამიანთა შრომითი და ყოფა-ცხოვრებითი ერთობის ფორმას, ძირითად სოციალურ ორგანიზმს, გვარი წარმოადგენდა. თანამედროვე ტენდენციებისა და განსაკუთრებით დასავლეთის საზოგადოების რეალობის გათვალისწინებით, ოჯახი განიმარტება შემდეგნაირად: „ოჯახი არის დაქორწინებული მეუღლეები შვილებით ან მათ გარეშე, ან მარტოხელა მშობელი შვილით“. ამგვარად, ოჯახი არის საზოგადოების უჯრედი (მცირე სოციალური ჯგუფი) დაფუძნებული ცოლ-ქმრულ კავშირსა და ნათესაურ ურთიერთობებზე, ანუ იგი მოიცავს ცოლქმარს შორის, მშობლებსა და შვილებს შორის, დებსა და ძმებს შორის და სხვა ნათესავებს შორის ურთიერთობებს, ურთიერთობებს იმ ადამიანებს შორის, რომლებიც ერთად ცხოვრობენ და უძღვებიან საერთო მეურნეობას. ოჯახი ასრულებს უდიდეს როლს, როგორც ცალკეული პიროვნების, ასევე მთელი საზოგადოების ცხოვრებაში. ოჯახი სოციალურ-ბიოლოგიური წარმონაქმნია. მას განაპირობებენ, როგორც სოციალური, ასევე ბიოლოგიური მოთხოვნილებები (სქესობრივი ინსტინქტები). საქართველოს სამოქალაქო სამართლის მიხედვით, ოჯახი ქალისა და მამაკაცის ნებაყოფლობითი კავშირია, რომელიც რეგისტრირებულია სახელმწიფო ორგანოში, რამდენადაც, სამართლებრივი თვალსაზრისით, მხოლოდ ასეთი რეგისტრაცია წარმოშობს მეუღლეთა შორის გარკვეულ უფლებებსა და მოვალეობებს. შეგიძლიათ იხილოთ მედიაფაილები თემაზე „ოჯახი“ ვიკისაწყობში. ოჯახი – ენციკლოპედია ბრიტანიკა (ინგლისური) ბექაია მ., ქართული საბჭოთა ენციკლოპედია, ტ. 7, თბ., 1984. — გვ. 626-627. ბექაია მ., ოჯახის განვითარების სოციალური პრობლემები, თბ., 1980; ითონიშვილი ვ., ქართველ მთიელთა საოჯახო ურთიერთობის ისტორიიდან, თბ., 1960; ნადარეიშვილი მ., ქართული საოჯახო სამართლის ისტორიიდან, თბ., 1965; ჭყონია ი., ქორწინების ინსტიტუტი მთიულეთში, თბ., 1955. ↑ 1.0 1.1 ოჯახი – ენციკლოპედიური ლექსიკონი
ლექციონარი (Q-1376)

ლექციონარი (Q-1376) — XI საუკუნის ქართული ხელნაწერი. გადაწერილია იმგვარ მონასტერში, რომელიც ამ პერიოდშიც ინარჩუნებდა ტრადიციული საღვთისმსახურო წიგნებისადმი ინტერესს, 1049 წელს გადამწერი მიქაელ ინჩუხის მიერ. ლექციონარში იხსენიება XI საუკუნის ცნობილი ქართველი ფეოდალი ლიპარიტ ბაღვაში. საწერ მასალად გამოყენებულია ეტრატი, შეიცავს 43 ფურცელს, რომელთა ზომებია 30,5X22,8 სანტიმეტრი. ტექსტი შესრულებულია ასომთავრული და ნუსხური დამწერლობებით, მუქი ყავისფერი მელნით. სათაურები სინგურითაა დაწერილი. ლექციონარი დღეს დაცულია საქართველოს ხელნაწერთა ეროვნული ცენტრის Q ფონდში (Q-1376). ქართული ხელნაწერი წიგნი, V-XIX საუკუნეები, თბილისი, 2012, გვ. 19
Lodger (ალბომი)

Lodger — ინგლისელი მუსიკოს დეივიდ ბოუის მე-13 სტუდიური ალბომი. გამოიცა 1979 წელს. ეს არის უკანასკნელი ბრაიან ინოუსთან ერთად ჩაწერილი „ბერლინური ტრილოგიის“ სერიაში. ყველა ტექსტის ავტორი — დეივიდ ბოუი; მუსიკა — ბოუი და ბრაიან ინო, გარდა მითითებულისა.. Lodger CD-ზე ხელახლა სამჯერ გამოიცა. RCA-მ იგი 1985 წელს გამოუშვა. Rykodisc-ის (აშშ) და EMI-ს (სხვა ქვეყნები) 1991 წლის ვერსიებში შეტანილია დამატებითი სიმღერები. 1999 წელს გამოვიდა EMI-ს 24 ბიტიანი რემასტერი, რომელშიც დამატებები არ არის. შემდგომში გამოსული ვერსიები სიმღერების იგივე სიას იყენებენ და არ შეიცავენ ქვემოთ მითითებულებს: ↑ სტივენ თომას ერლეუაინი. Lodger AllMusic-ზე. ციტირების თარიღი: 2012-08-14. ↑ CG: david bowie. Robert Christgau (1976-08-05). ციტირების თარიღი: 2011-07-18. ↑ გრაილი Marcus. (1979-08-09) Lodger by David Bowie | Rolling Stone Music | Music Reviews. Rollingstone.com. ციტირების თარიღი: 2011-07-18. ↑ 4.0 4.1 Acclaimed Music. Acclaimed Music. ციტირების თარიღი: 2011-07-18. ↑ 5.0 5.1 კენტი, დეივიდ (1993). Australian Chart Book 1970–1992. St Ives, NSW: Australian Chart Book. ISBN 0-646-11917-6.  ↑ David Bowie – Lodger – austriancharts.at (ASP). ციტირების თარიღი: 31 იანვარი 2014. ↑ Top Albums/CDs - Volume 31, No. 19 (PHP). RPM (4 აგვისტო 1979). ციტირების თარიღი: 31 იანვარი 2014. ↑ dutchcharts.nl David Bowie – Lodger (ASP). dutchcharts.nl. MegaCharts. ციტირების თარიღი: 31 იანვარი 2014. ↑ InfoDisc : Tous les Albums classés par Artiste > Choisir Un Artiste Dans la Liste (PHP). infodisc.fr. დაარქივებულია ორიგინალიდან — 7 ნოემბერი 2011. ციტირების თარიღი: 31 იანვარი 2014. Note: user must select 'David BOWIE' from drop-down. ↑ (2006) Oricon Album Chart Book: Complete Edition 1970–2005. როპპონგი, ტოკიო: Oricon Entertainment. ISBN 4-87131-077-9.  ↑ charts.org.nz David Bowie – Lodger (ASP). ახალი ზელანდიის ხმისჩამწერი კომპანიების ასოციაცია. დაარქივებულია ორიგინალიდან — 2013-12-19. ციტირების თარიღი: 31 იანვარი 2014. ↑ norwegiancharts.com David Bowie – Lodger (ASP). ციტირების თარიღი: 31 იანვარი 2014. ↑ swedishcharts.com David Bowie – Lodger (ASP). Sverigetopplistan. ციტირების თარიღი: 31 იანვარი 2014. ↑ David Bowie > Artists > Official Charts. ბრიტანეთის ალბომების ჩარტი. დაარქივებულია ორიგინალიდან — 3 ნოემბერი 2013. ციტირების თარიღი: 31 იანვარი 2014. ↑ allmusic ((( Lodger > Charts & Awards > Billboard Albums ))). allmusic.com. ციტირების თარიღი: 20 მაისი 2013. ↑ RPM Top 100 Albums of 1979. RPM (22 დეკემბერი 1979). ციტირების თარიღი: 10 მაისი 2012. ↑ Dutch charts jaaroverzichten 1978. Dutchcharts.nl. ციტირების თარიღი: 2 აპრილი 2014. ↑ Les Albums (CD) de 1979 par InfoDisc French (PHP). infodisc.fr. დაარქივებულია ორიგინალიდან — 21 თებერვალი 2014. ციტირების თარიღი: 29 იანვარი 2012. ↑ Dutch album certifications – David Bowie – Lodger ჰოლანდიურად. ჰოლანდიის გამოსახულების და მუსიკალური მატარებლების პროდიუსერების და იმპორტიორების ასოციაცია. ↑ British album certifications – David Bowie – Lodger. ბრიტანეთის ფონოგრამების მწარმოებლების ასოციაცია. შეიყვანეთ Lodger ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go
ხელნაწერთა ეროვნული ცენტრის მეგობართა საზოგადოება

ხელნაწერთა ეროვნული ცენტრის მეგობართა საზოგადოება — ორგანიზაცია, დამოუკიდებელი არაკომერციული გაერთიანება საქართველოში, რომელიც მხარს უჭერს და ფინანსურ, ტექნიკურ და საორგანიზაციო სახის დახმარებას უწევს ხელნაწერთა ეროვნულ ცენტრს მიმდინარე პროექტების, პროგრამებისა და ღონისძიებების გატარება-განხორციელებაში. დაარსდა 2011 წლის 11 იანვარს. საზოგადოებაში გაწევრიანებული არიან ქართველი მეცნიერები, ბიზნესმენები, პოლიტიკოსები, კულტურისა და სხვა სფეროს მოღვაწეები. ხელნაწერთა ეროვნული ცენტრის მეგობართა საზოგადოების მიზანია ხელნაწერთა ეროვნული ცენტრში არსებული ხელნაწერი, დოკუმენტური და საარქივო მემკვიდრეობის დაცვა და პოპულარიზება, მათი კვლევის ხელშეწყობა; ცენტრში მიმდინარე პროცესებისა და პროექტების პოპულარიზაცია; მომავალი თაობებისათვის ქვეყნის კულტურული მემკვიდრეობის შენარჩუნებაში მონაწილეობის მიღება; ცენტრისათვის ფინანსური, ტექნიკური და საორგანიზაციო ხასიათის დახმარებისა და მომსახურების გაწევა; ერთობლივი ღონისძიებების ორგანიზება და სხვ. მეგობართა საზოგადოება თანამშრომლობს საქართველოსა და მის საზღვრებს გარეთ არსებულ სხვადასხვა საქველმოქმედო ფონდებთან, მუზეუმებთან, სასწავლებლებთან, სამინისტროებთან, თბილისისა და ბათუმის მერიებთან და სხვა ორგანიზაციებთან. ხელნაწერთა ეროვნული ცენტრის მეგობართა საზოგადოება დაარქივებული 2013-09-28 საიტზე Wayback Machine. , ზოგადი ინფორმაცია ხელნაწერთა ეროვნული ცენტრის ოფიციალურ საიტზე. ↑ ხელნაწერთა ეროვნული ცელნტრის ოფიციალური საიტი
Fun-Tastic

Fun-Tastic — ჯგუფ Fun Factory-ს მეორე სტუდიური ალბომი. გამოვიდა 1995 წელს. დისკი გამოსცა ლეიბლმა Curb Records. „Dreaming“ — 5:22 „Celebration“ — 3:26 „Doh Wah Diddy“ — 4:43 „Oh Yeah Yeah (I Like It)“ — 4:50 „I Love You“ — 4:56 „Don't Fight“ — 5:57 „I Wanna B with U“ — 3:33 „Together Forever“ — 6:30 „Don't Go Away“ — 5:09 „All For You (Close To You 2)“ — 4:20 „Be Good To Me“ — 4:25 „Back In The Days“ — 6:10 „Take Your Chance“ — 3:56 ↑ Fun-Tastic: Overview. allmusic.com.
გონება

გონება — ფილოსოფიური კატეგორია, რომელიც გამოხატავს აზროვნების უმაღლეს ტიპს, საყოველთაო აზროვნებისა და ანალიზის შესაძლებლობას, განყენებასა და განზოგადებას. შეესაბამება ლათინურ სიტყვა „intellectus“-ს. ფილოსოფიაში გონება ცნობიერების ერთ-ერთი ფორმაა, თვითცნობიერების გონი, რომელიც თავის თავზეა მიმართული. გონება გამოხატავს თავის თავს პრინციპებში, იდეებსა და იდეალებში. გონება განსხვავდება ცნობიერების სხვა ფორმებისაგან: ჭვრეტისაგან, გონისაგან, თვითშეგნებისაგან და სულისაგან. გეორგ ვილჰელმ ფრიდრიხ ჰეგელი თვლის, რომ მხოლოდ გონება აღწევს საბოლოოდ ჭეშმარიტების ჭეშმარიტ გამოხატულებას როგორც ასეთს კონკრეტულს. გონების მოქმედება მჭიდროდ არის დაკავშირებული ადამიანის მეტყველებასთან. XIX საუკუნის ზოგიერთ ფილოსოფიურ მიმდინარეობაში გონება უპირისპირდებოდა ბუნებრივ ცდას. აგრეთვე არსებობდა საპირისპირო სწრაფვა — გონების ან საკუთრივ საყოველთაო იდეების გამოყვანა ცდისეული ერთეული ფაქტებიდან. წარსულში გონება ტრადიციულად უკავშირდებოდა კეთილდღეობას და ღვთაებას. ტვინი განისაზღვრება როგორც ფიზიკური ან ბიოლოგიური მატერია. თანამედროვე მეცნიერული განსაზღვრით ტვინი — წარმოადგენს რთულ ნეირონულ ქსელს. ქრისტიანული სწავლებით ადამიანის გონება (გონი) არის ადამიანის სულის ნაწილი. ადამიანის სული სწორედ გონებით განსხვავდება ცხოველური სულისაგან, რასაც ქართულად „სამშვინველი“ ეწოდება. ქრისტიანული სწავლებით ადამიანური სული (ბერძ. psyche) ცხოველური სულისაგან (ბერძ. psyche) განსხვავებით არის სამნაწილედი. ცხოველურ სულში (ბერძნ. psyche) ორი ნაწილია მხოლოდ – გულისწყრომითი (მრისხანებითი) და გულისთქმითი (ნდომითი), ადამიანურ სულში (ბერძნ. psyche) კი არის სამი ნაწილი – გულისწყრომითი, გულისთქმითი და გონითი (მოაზროვნეობითი) ნაწილი. ამდენად, ქრისტიანული სწავლებით „...შექმნა მან [ღმერთმა] ადამიანი თავისი ხატისებრ და მსგავსებისებრ, შეძერწა რა სხეული მიწისაგან [მატერიისგან] და მისცა რა მას, საკუთარი შთაბერვის მიერ, მოაზროვნე და გონისმიერი სული, რასაც საღვთო ხატად ვამბობთ, რადგან «ხატისებრობა» გონისმიერობასა და თვითუფლებრივობას აღნიშნავს, «მსგავსებისებრობა» კი - ძალისამებრ სათნოების მსგავსებას“. მაშასადამე ადამიანის სულის ხატება ღვთისადმი სწორედ გონიერებას (მოაზროვნეობის უნარი) გულისხმობს, თვითუფლებრიობასთან (თავისუფალი ნებელობა) ერთად, ხოლო გონების ქონა, არის ქონა „არათუ - თავისი თავისაგან განსხვავებულისა, არამედ – თავისივე უწმინდესი ნაწილისა (რადგან როგორც თვალია სხეულში, იმგვარადვეა სულში გონება)“. აზრი რაციონალურობა რაციონალიზმი ლოგიკა ადამიანი გონება — სტატია დიდი საბჭოთა ენციკლოპედიიდან (რუსული) გონება — სტატია ენციკლოპედია ბრიტანიკიდან (ინგლისური) ↑ ი.ორჟომია. ეკლესიის მამათა ჰექსემრონული კომენტარების თეოლოგიური ანალიზი.
რეალობა

რეალობა (ლათ. realis – საგნობრიბი, ნამდვილი) — ნამდვილად არსებული, რომელიც უპირისპირდება მოჩვენებითად, სავარაუდოდ და ა.შ. არსებულს. ტერმინი „რეალობა“ პირველად იხმარეს XIII საუკუნეში, სქოლასტიკაში. ღმერთს მიეწერებოდა რეალობის სრული, ხოლო საგნებს არასრული ხარისხი. მაგრამ რეალობის გამომხატველი ცნება მანამდეც იხმარებოდა ფილოსოფიაში (მაგალითად პლატონთან). ახალი დროის ფილოსოფიაში სუბსტანციას სრული, ხოლო მოდუსებს არასრული რეალობა მიეწერება. დიალექტიკურ მატერიალიზმში რეალობის ცნება ორი აზრით იხმარება: 1). ობიექტურად არსებული, ე.ი. მატერია მთელი თავისი მრავალფეროვნებით. ამ შემთხვევაში იგი უპირისპირდება სუბიექტურ რეალობას, ე.ი. ცნობიერებას; 2). ყოველი არსებული, ე.ი. მატერია მთელი თავისი პროდუქტებით, მ.შ. ცნობიერების მოვლენებით. ერქომაიშვილი ვ., ქართული საბჭოთა ენციკლოპედია, ტ. 8, თბ., 1984. — გვ. 320.
ნების თავისუფლება

ნების თავისუფლება (ბერძ. τὸ αὐτεξούσιον ან τὸ ἐφ᾽ ἡμῖν, ლათ. liberum arbitrium) — ფილოსოფიური კატეგორია, რომელიც ასახავს ადამიანის მოქმედების თვითმყოფადობისა თუ განსაზღვრულობის ავტონომიურ პრობლემას. ნების თავისუფლების საკითხი უპირატესად დაკავშირებულია პიროვნების იურიდულ და მორალურ პასუხისმგებლობასთან. ამ უძველესი პრობლემის გარეშემო კამათის ისტორია იწყება ჯერ კიდევ სოკრატეს დროიდან. ახალი დროის ფილოსოფიაში გამოიკვეთა პრობლემის ორ ძირითად, თუმცა ცალმხრივ, დეტერმინისტულ და ინდეტერმინისტულ პოზიციებს შორის ზღვარის პირობითობა. მაგრამ თვით პრობლემის ანტინომიურობამ განაპირობა ეკლექტიკური თვალსაზრისების სიჭარბე, ასეთია, მაგალითად, იმანუელ კანტის დუალისტური თეორია, რომლის მიხედვით ადამიანი, როგორც გონიერი არსება, თავისუფალი ნების მქონეა, ხოლო ემპირიულ სამყაროში, სადაც ბუნებრივი აუცილებლობა ბატონობს, მისი ნება დეტერმინირებულია, იგი არათავისუფალია. ჰეგელი ნების თავისუფლებას მიაწერს არა ადამიანს, არამედ „მსოფლიო სულს“, რომელიც განახორციელებს ნების თავისუფლების „წმინდა“ იდეას. XIX საუკუნის დასასრულისა და XX საუკუნეში ფილოსოფიაში ჭარბობდა ვოლუნტარისტული და პერსონალისტური ინდეტერმინიზმი. ფართოდ იყო წარმოდგენილი აგრეთვე ათეისტური ეგზისტენციალიზმის თვალსაზრისი, რომელიც აბსოლუტური თავისუფლებით აღჭურვილ ადამიანს უპირისპირებს გარესამყაროს და ამით ნების თავისუფლება არსებითად თვითნებობამდე დაჰყავს. ზოგიერთი რელიგიური ფილოსოფიური შეხედულებით ადამიანი აბსოლუტურად არის დამოკიდებული ღვთაებრივ ნებაზე. შეგიძლიათ იხილოთ მედიაფაილები თემაზე „ნების თავისუფლება“ ვიკისაწყობში. ნების თავისუფლება — სტატია ენციკლოპედია ბრიტანიკიდან (ინგლისური) ასათიანი გ., ქართული საბჭოთა ენციკლოპედია, ტ. 7, თბ., 1984. — გვ. 360. Шопенгауэр А., О свободе воли, Полн. собр. соч., т. 4. М., 1910; Виндельбанд В., Прелюдии, философские статьи и речи, пер. с нем., СПБ, 1904; Ricoeur P., Le volontaire et l'involontaire, P., 1949 (Philosophie de la volonte, t. 1); Spakovsky A, von, Freedom, determinism, indeterminism, The Hague, 1963.
ბუთბაიები

ბუთბაია — ქართული გვარი. გვარის ფუძეა საკუთარი სახელი ბუთა. ბუთბაია ორსუფიქსიანი გვარია. სუფიქსები ბა და ია ქართულია და ნიშნავს შვილს, ძეს, შობილს. საქართველოში 201 ბუთბაია ცხოვრობს, 95 კაცი და 106 ქალი. თბილისში 13, ზუგდიდში 3. ქართული გვარები. ბუთბაია დაარქივებული 2015-06-06 საიტზე Wayback Machine. იუსტიციის სახლის მონაცემები დაარქივებული 2013-03-02 საიტზე Wayback Machine. .
Drop Your Pants

Drop Your Pants — ჯგუფ Sqeezer-ის სადებიუტო სტუდიური ალბომი. გამოიცა 1996 წელს. წარმატება იქონიეს მისმა სინგლებმა „Blue Jeans“ და „Sweet Kisses“. Juke Box - 1:30 Blue Jeans - 3:48 Sweet Kisses - 3:47 Saturday Night - 3:55 Oweo - 4:13 Girls, Girls, Girls - 4:17 What Will I Do - 3:58 Bang Bang (Everytime You Want) - 4:11 Holiday Love - 3:42 Tic Tac - 4:06 Roller Baby - 3:59 Scandy Randy - 4:11 Choo Choo Bubblegum - 3:42 To Be Continued - 0:30 ↑ http://www.discogs.com/Sqeezer-Drop-Your-Pants/release/702264